Die reikwydte van stories
Van sepies en selfhelp tot Hertzogpryswenners
In die nuutste episode van Sitkamer gesels ons onder leiding van Mercy Kannemeyer oor hoe ver die begrip "letterkunde" strek, en ons gesprek loop wyd; van Hertzogpryswenners, tot selfhelpboeke en sepies.
Daarna gesels Janien Linde met Frederick Botha en Marcel Spaumer oor sepies en skrywerskap. Frederick is tans dosent in Afrikaans by die Sol Plaatjie-universiteit in Kimberley. Hy was vroeër deel van die skrywerspan van die sepie Getroud met Rugby. Tussendeur is hy ook 'n aktiewe resensie- en krotverhaalskrywer. Marcel is 'n digter, maar ook strorieontwikkelaar en assistent-hoofskrywer vir Suidooster. Verder was hy ook betrokke by die sit-kom Lui meer op, Belinda. Ons kry ook die geleentheid om na nuwe skryfsels uit hierdie twee begaafde skrywers se penne te luister.
Angie Gallagher is Sitkamer se redigeerder en Franco Prinsloo die komponis agter die temalied. Volg ons gerus op Sitkamer | Facebook en stuur enige navrae aan sitkamerpod@gmail.com. Met trots geborg deur die Afrikaanse Taalraad (ATR) en die Internasionale Vereniging vir Afrikaans (IVA).